**Výpis z uznesení Vedeckej rady**

**Fakulty politických vied a medzinárodných vzťahov**

**Univerzity Mateja Bela v Banskej Bystrici zo dňa 16. decembra 2020**

**Rozhodnutie o schválení na vymenovanie za profesora - doc. PhDr. Peter Čajka, PhD.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ad 3: Predsedníčka inauguračnej komisie prof. Lipková zhodnotila priebeh inauguračnej prednášky a stanovisko inauguračnej komisie. Komisia zhodnotila okrem priebehu inauguračnej prednášky a diskusie k nej aj vedecký a pedagogický prínos inauguranta pre rozvoj odboru a celkovú pedagogickú a vedeckú činnosť inauguranta. Inauguračná komisia rovnako dôkladne a podrobne vyhodnotila splnenie podmienok pre udelenie vedecko-pedagogického titulu profesor podľa § 76 ods. 5 a 7 zákona č. 131/2002 Z. z. o vysokých školách v platnom znení.

 V zmysle kritérií vyžadovaných Univerzitou Mateja Bela v Banskej Bystrici na získanie vedecko-pedagogického titulu *profesor*, na základe predložených dokladov, oponentských posudkov, posúdenia úrovne prednesenej inauguračnej prednášky inauguračná komisia konštatuje vysokú pedagogickú a vedeckú úroveň uchádzača a **splnenie podmienok** **pre udelenie vedecko-pedagogického titulu *profesor*** podľa § 76 ods. 5 a 7 zákona č. 131/2002 Z. z. o vysokých školách v platnom znení, tzn.:

1. vedecky a pedagogicky dlhodobo pôsobí v odbore medzinárodné vzťahy na vysokej škole;
2. ovplyvnil vývin daného študijného odboru vytvorením vedeckej školy, ktorá nadväzuje na jeho publikované vedecké práce;
3. je v študijnom odbore medzinárodné vzťahy uznávanou vedeckou osobnosťou, pričom jeho vedecké práce dosiahli medzinárodné uznanie.

Inauguračná komisia predkladá predsedovi Vedeckej rady Fakulty politických vied a medzinárodných vzťahov Univerzity Mateja Bela v Banskej Bystrici návrh **s odporúčaním schváliť návrh na vymenovanie doc. PhDr. Petra Čajku, PhD. za profesora** v odbore habilitačného konania a inauguračného konania medzinárodné vzťahy.

V diskusii vystúpili:

Prof. Čambáliková: ktorú prácu považuje komisia za najpôsobivejšiu?

Prof. Lipková: odovzdala slovo ostatným členom komisie, ktorí s ním úzko spolupracovali na publikačnej činnosti

Prof. Liďák: je to hlavne oblasť migračnej politiky, v ktorej on sám s ním spolupracoval

Prof. Terem: v inauguračnom spise je 10 najvýznamnejších prác, ktoré sa týkajú regionálneho rozvoja a regionálnej politiky, vymenoval nasledovné diela:

Prof. Koper: v jeho oponentskom posudku menoval všetky relevantné publikácie, ktoré sa vzťahujú k publikačnej činnosti inauguranta

Výsledok kombinovaného tajného hlasovania:

Počet členov VR FPV a MV : 24

Počet prítomných členov : 5

Počet členov pripojených online: : 18

Počet kladných hlasov : 20

Počet záporných hlasov : 0

Zdržali sa hlasovania : 3

Neplatný hlasovací lístok: : 0

**Uznesenie č. 1/3/2020: Vedecká rada FPV a MV UMB v Banskej Bystrici na svojom zasadnutí dňa 16.12.2020 schválila návrh inauguračnej komisie na vymenovanie doc. PhDr. Petra Čajku, PhD. za profesora v odbore *medzinárodné vzťahy***

 .......................................................................

 doc. PhDr. Branislav Kováčik, PhD., MBA

 predseda Vedeckej rady FPV a MV UMB